Source: http://striedavka.sk/index.php/z-novin-a-casopisov/2770-otcovia-maju-stale-malu-sancu-na-striedavu-starostlivost
Timestamp: 2017-11-23 20:35:54+00:00

Document:
﻿ Otcovia majú stále malú šancu na striedavú starostlivosť
Toto nie je jediný príbeh, keď druhý rodič, zväčša otec, bezúspešne bojuje o právo byť so svojím dieťaťom rovnako často ako matka. Internet sa nimi priam hemží. Samozrejme, aj diskusiami odporcov proti striedavej starostlivosti.
Sudca môže, no nemusí
Dôležitý je názor dieťaťa, nie rodiča
Nevyzúvajte dieťa z ponožiek
Nezosobášení rodičia nemusia ísť na súd
Štatistiky nelichotia striedavej starostlivosti
Hoci už viac ako poldruha roka majú súdy možnosť rozhodnúť o striedavej starostlivosti po rozvode či rozchode rodičov, nedeje sa to často.
Podľa štatistík ústredia práce z vyše 18-tisíc detí, o ktorých vlani rozhodovali súdy, len 742 zveril súd do striedavej starostlivosti oboch rodičov. Len v necelom percente prípadov súd rozhodol proti vôli matky.
Zákon o rodine však hovorí, že súd musí skúmať, či je striedavá starostlivosť v záujme dieťaťa, ak aspoň jeden z rodičov s ňou súhlasí. Čísla z roku 2011 sú predsa len o čosi pozitívnejšie ako v roku 2010. Do striedavej starostlivosti sa vtedy dostalo len 114 detí.
Striedavá starostlivosť platila pol roka. O zverení matke rozhodol súd v prípade viac ako 16-tisíc detí, otcom zverili takmer 1500 detí. Advokát Dávid Štefanka hovorí, že otcovia majú stále malú šancu na striedavú starostlivosť. „Dieťa sa zveruje predovšetkým matke.“
Príčin, prečo je to tak, môže byť viacero. Podľa Evy Riečicovej z Úradu práce v Topoľčanoch sa hlavne po zavedení striedavej starostlivosti rozmohol trend obviňovania otca z týrania a zneužívania dieťaťa. „Kolízny opatrovník niekedy podá na súd návrh na vydanie predbežného opatrenia na zákaz styku. Často sa to
deje len na základe informácií od jedného z rodičov, a pritom ešte nie je ani podané trestné oznámenie či vznesené obvinenie,“ hovorí Riečicová.
Kolízny opatrovník však podľa nej musí rešpektovať prezumpciu neviny. Mal by sa ihneď spojiť s políciou, aby zistil, či sa vo veci koná.
„Ak ide o krivé obvinenie, prichádza k závažným škodám vo vzťahu rodič – dieťa,“ vraví Riečicová. Ďurček tvrdí, že jemu sa stalo to isté. Matka vzniesla pred kolíznou opatrovníčkou obvinenie, že sa jej vyhrážal únosom dieťaťa. Na jeho základe mu zamedzili styk.
„Nikto neskúmal, či je to naozaj pravda,“ tvrdí. Nakoniec sám na seba podal trestné oznámenie, aby sa vec vyšetrila. Polícia vyšetrovanie uzavrela s tým, že skutok – nebezpečné vyhrážanie – sa nestal.
Počas zákazu styku podľa Riečicovej dokáže rodič dieťa zmanipulovať. „Žiaľ, často sú to mamy, ktoré žiadajú vypočuť dieťa, ak nechce ísť k otcovi. Dieťa rozpráva to isté, čo dospelý, často jeho jazykom.“
Čítajte viac: http://www.sme.sk/c/6314750/otcovia-maju-stale-malu-sancu-na-striedavu-starostlivost.html#ixzz1qi7K1MHK

References: súd

 súd 
 súd 
 súd 
 súd 
 súd